ຊາວອາເມຣິກັນ ຫຼາຍລ້ານຄົນ ກໍາລັງກັບບ້ານ ຫລັງຈາກ ບຸນວັນພັກ (ສະໄລດ໌)
ຫລາຍ​ກວ່າ 43 ລ້ານ​ຄົນ ໄດ້ເ​ດີ​ນທາງ 80 ກວ່າກິ​ໂລ​ແມັດ ຫລື​ຫລາຍ​ກວ່ານັ້ນ ​ເພື່ອ​ສະຫລອງ​ບຸນຂອບຄຸນພະເຈົ້າ ຈາກ​ວັນ​ພຸດ ຫາວັນ​ອາທິດຜ່າ​ນມາ.
ຊາວອາເມຣິກັນ ຫລາຍລ້ານຄົນພາກັນແອອັດ ຢູ່ຕາມເດີ່ນເຮືອ ບິນຕ່າງໆ ສະຖານີລົດໄຟ ແລະທາງດ່ວນ ໃນວັນອາທິດວານນີ້ ໃນຂະນະທີ່ເຂົາເຈົ້າພາກັນເດີນທາງກັບບ້ານ ຫລັງຈາກການ ພັກສີ່ມື້ຂອງບຸນ Thankgiving ຫລືບຸນຂອບຄຸນພະເຈົ້າ ມີການຄາດກັນວ່າ ຫລາຍກວ່າ 43 ລ້ານຄົນຈະເດີນທາງຫລາຍ ກວ່າ 80 ກິໂລແມດ ຫລືຫລາຍກວ່າ ເພື່ອການສະຫລອງບຸນ ດັ່ງກ່າວ ຈາກວັນພຸດ ຫາວັນອາທິດຜ່ານມາ ຄາດວ່າ ເຂົາເຈົ້າ ສ່ວນຫລາຍຈະພາກັນຂັບລົດ ແລະບໍ່ຫລາຍຄົນປານໃດ ກໍຈະພາ ກັນຂີ່ເຮືອບິນເໝືອນດັ່ງຫລາຍປີທີ່ຜ່ານມາ ມີລາຍງານວ່າດິນຟ້າອາກາດທີ່ດີ ໝາຍຄວາມວ່າ ມີລາຍງານ ການເດີນທາງລ້າຊ້າໜ້ອຍລົງ ວັນພັກ Thanksgiving ມືຂື້ນໃນ ວັນພະຫັດອາທິດທີສີ່ຂອງເດືອນພະຈິກ ແລະເປັນຂີດໝາຍຂອງການເຕົ້າໂຮມສະມາຊິກຄອບຄົວ ດ້ວຍການບໍລິໂພກສັງສັນກິນລ້ຽງໄກ່ງວງ ປະເພນີກ່າວວ່າ ການສະຫລວອງບຸນ Thanksgiving ໄດ້ເກີດມີຂື້ນໃນປີ 1621 ກັບບັນ ດາຊາວອາເມຣິກັນ ທີ່ເຂົ້າມາຕັ້ງຖິ່ນຖານໃໝ່ ທີ່ລະນຶກເຖິງການເກັບກ່ຽວ ຫລັງຈາກຄວາມຍາກລໍາບາກຂອງລະດູໜາວ